अमृता थापर

अमृता थापर एक भारतीय मॉडल और सौंदर्य प्रतियोगिता विजेता हैं, जिन्होंने फेमिना मिस इंडिया 2005 का खिताब जीता। इसके बाद उन्होंने मिस यूनीवर्स 2005 में भारत का प्रतिनिधित्व किया। वर्ष 2005 में थाईलैंड में आयोजित मिस यूनिवर्स प्रतियोगिता में उन्होंने 81 अन्य देशों के प्रतिभागियों के साथ भारत का प्रतिनिधित्व किया।

निजी जीवन
अमृता थापर का जन्म 12 जून 1984 को पुणे, महाराष्ट्र में एक सिख परिवार में हुआ था। वह निफ्ट (एनआईएफटी) से स्नातक हैं और वर्तमान में फैशन डिज़ाइनर के रूप में काम करती हैं। वह मई 1999 की क्वीन विजेता रहीं। 1999 में आरएसआई क्लब में प्रथम उपविजेता और पूना क्लब में भी प्रथम उपविजेता रहीं। वह प्रमाणित स्कूबा डाइवर हैं और कयाकिंग करना पसंद करती हैं। फैशन डिज़ाइनिंग के दौरान निफ्ट सॉफ्ट में उन्होंने दो सर्वश्रेष्ठ डिज़ाइनर पुरस्कार भी जीते।

करियर
थापर एक फैशन डिजाइनर, स्टाइलिस्ट, चित्रकार, फैशन लेखिका और वक्ता हैं। वह बर्लिन और मॉरिशस पर्यटन की प्रवक्ता रह चुकी हैं। उन्हें मॉरीशस के प्रधानमंत्री द्वारा आजीवन गुडविल एंबेसडर का सम्मान दिया गया है। वह भारत में कामनवेल्थ गेम्स की सक्रिय संस्थापक सदस्यों में से एक रही हैं। उन्होंने बेंगलुरु स्थित अपने संस्थान ‘कॉस्मोपॉलिटन इंस्टीट्यूट ऑफ स्टाइल’ की निदेशक और एंबेसडर के रूप में भी कार्य किया है।

वह पंकज उधास के संगीत एलबम ‘जानेमन’ और मलकीत सिंह के पंजाबी म्यूजिक वीडियो ‘कुड़ी पटोले वर्गी’ में भी नजर आ चुकी हैं।

सन्दर्भ

बाहरी कड़ियाँ

श्रेणी: फेमिना मिस इंडिया
श्रेणी:भारतीय सौंदर्य प्रतियोगिता विजेता
श्रेणी: जीवित लोग
श्रेणी: 1984 में जन्मे लोग श्रेणी:भारत व्यक्ति आधार